Raluca Turcan: "Nu mi-am dorit să candidez la Parlamentul European; programul meu politic este cu totul altul"
Ministrul Culturii, Raluca Turcan, a declarat marţi că nu şi-a dorit să candideze la Parlamentul European, programul său politic fiind "cu totul altul".
"Nu mi-am dorit să candidez la Parlamentul European şi nici nu am avut discuţii în partid. Faptul că în spaţiul public a fost vehiculat numele meu nu mă face decât să cred că, probabil şi datorită rezultatelor pe care le am ca preşedinte de organizaţie la Sibiu, dar şi ca activitate politică şi profesională de până acum, sunt oameni care consideră că aş fi fost un europarlamentar bun. Dar încă nu s-a stabilit această listă şi vom vedea care vor fi propunerile făcute de conducerea partidului. Dar, ca să sintetizez, nu mi-am dorit şi programul meu politic este cu totul altul în această perioadă. În primul rând să-mi duc la bun sfârşit acest mandat de ministru al Culturii, organizaţia PNL Sibiu pe care o conduc să obţină rezultate bune, să câştigăm alegerile locale şi europarlamentare la Sibiu şi, de asemenea, să câştigăm alegerile parlamentare", a afirmat Raluca Turcan la Parlament.
Referindu-se la candidaţii pentru Capitală, Turcan a arătat că "decizia este eminamente a organizaţiei de Bucureşti", adăugând că obiectivul final trebuie să fie câştigarea Primăriei Capitalei. "Şi nu vreau să intervin, pentru că în coaliţie s-a stabilit că organizaţiile locale, cum este şi organizaţia Bucureşti, să poată să-şi stabilească singure strategia", a precizat Raluca Turcan.
Tag-uri:
loading...
Ştirile orei
12 mar, 18:23
08 mar, 18:54
12 mar, 19:01
ECONOMICA.NET
DAILYBUSINESS.RO
STIRIDESPORT.RO
ROMANIATV.NET
FEMINIS.RO
ARTICOLE PE ACEEAŞI TEMĂ
x
25 sep, 10:27
25 sep, 09:57